
Anexa 2 – Anunț de scoatere la concurs
Anexa la Decizia nr. 45/13.08.2026
Cod F-RU-82



A N U N Ţ
[bookmark: _Hlk148428592][bookmark: _Hlk181962947]privind organizarea concursului pentru ocuparea unui post unic corespunzator funcției contractuale de execuție, definitiv vacantă, pe perioadă nedeterminată, de electrician la serviciul F. Ac. Baraj Bolboci- Tip B, din cadrul Administrației Bazinale de Apă Buzău-Ialomița - Sistemului de Gospodărire a Apelor Dâmboviţa


Sistemul de Gospodărire a Apelor Dâmbovița, instituţie publică de interes naţional, fără personalitate juridică, cu sediul în Târgoviște, Calea Ialomiței, nr. 1, Jud. Dâmbovița, organizează, conform Hotărârii de Guvern nr. 1336/2022, concurs pentru ocuparea postului unic corespunzator funcției contractuale de execuție, pe perioadă nedeterminată, de electrician (COR 741307) în cadrul serviciului F. Ac. Baraj Bolboci – Tip B. 
Activitatea profesională a electricianului se va desfășura în cadrul serviciului Formație Ac. Baraj Bolboci – Tip B, Comuna Moroeni, Sat Dobrești, jud. Dâmbovița
Durata timpului de lucru: În schimburi.
Condițiile specifice necesare în vederea participării la concursul pentru ocuparea postului corespunzător funcției contractuale de execuție, precum și calendarul desfășurării concursului sunt:
- Studii medii absolvite cu diplomă de bacalaureat sau diplomă de absolvire;
- Certificat de calificare în meseria de electrician sau atestat profesional electrician;
- Vechime în specialitate: minim 1 an;
- Vechimea în muncă: minim 1 an;
- Constituie avantaj pentru cei cu domiciliu în apropierea locului de muncă;
- Nu are contraindicații pentru lucru la înălțime.

CALENDARUL DE DESFĂȘURARE AL CONCURSULUI:
[bookmark: _Hlk129333123]Concursul se va desfăşura la sediul Sistemului de Gospodărire a Apelor Dâmbovița din Târgoviște, str. Calea Ialomiței, nr. 1, după următorul calendar:
17.08.2026 – dată publicare anunț;
17.08.2026 - 31.08.2026, ora 16:00 – interval depunere și înregistrare a dosarelor de participare la concurs;
01.09.2026, ora 16:00 - selecția dosarelor și afișarea rezultatelor la etapa de selecție a dosarelor;
02.09.2026, ora 16:00 - termen de depunere a contestațiilor cu privire la rezultatul selecției dosarelor;
03.09.2026, ora 16:00 - termen de afișare a rezultatelor privind contestația la selecția dosarelor;
07.09.2026, ora 13:00 - data și ora de desfășurare a probei scrise;
08.09.2026, ora 16:00 - termen de afișare a rezultatelor la proba scrisă;
09.09.2026, ora 16:00 - termen de depunere contestații cu privire la rezultatul probei scrise;
10.09.2026, ora 16:00 - termen de afișare a rezultatelor privind contestațiile la rezultatele probei scrise;
11.09.2026, ora 13:00 - data și ora de desfășurare a interviului;
14.09.2026, ora 16:00 - termen de afișare a rezultatelor la interviu;
15.09.2026, ora 16:00 - termen de depunere contestații cu privire la rezultatele interviului;
16.09.2026, ora 16:00 - termen de afișare a rezultatelor privind contestațiile la rezultatele interviului;
17.09.2026, ora 16:00 - termen de afișare a rezultatelor finale ale concursului.

Conform art. 35 al Hotărârii de Guvern nr. 1336 din 2022, pentru înscrierea la concurs candidații vor prezenta un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 din H.G nr.1336/2022; (*formularul se poate completa la momentul depunerii dosarului) 
b) copia actului de identitate sau orice alt document care atestă identitatea, potrivit legii, aflate în termen de valabilitate; 
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului ;
h) curriculum vitae, model european; 
Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin Ordin al ministrului sănătății. 
Copiile de pe actele prevăzute la lit. b)-e), se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
Documentul prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor are obligația de a completa dosarul de concurs cu originalul cazierului judiciar, anterior datei de susținere a probei scrise și/sau probei practice a concursului. 
Dosarele de participare la concurs se depun la serviciul Resurse Umane, Relaţii cu Publicul şi Administrativ sau la secretariatul Sistemului de Gospodărire a Apelor Dâmbovița, Târgoviște, Calea Ialomiței, nr. 1, Jud. Dâmbovița, între orele 08:00-16:00.

Pentru ocuparea unui post contractual vacant candidații trebuie să îndeplinească următoarele condiții generale, conform art.15 din Hotărârea Guvernului nr.1336/2022:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
         Afişarea rezultatelor obţinute de candidaţi la probele concursului, precum şi afişarea rezultatelor soluţionării contestaţiilor şi a rezultatelor finale ale concursului se realizează folosindu-se numarul de înregistrare atribuit dosarului de înscriere la concurs pentru fiecare candidat. 
        Concursul/examenul constă într-o probă scrisă care se susţine din tematica şi bibliografia afişată şi interviu.
Pentru a fi declarat “admis” la probele concursului punctajul pentru funcţiile de execuţie este de 50 puncte.

  BIBLIOGRAFIE:

1. Aparate electrice și automatizări – Manual pentru clasa a XII-a, licee cu profil de electrotehnică și matematică – electrotehnică și școli profesionale (Valerius Stanciu, Corina Soare, Editura Didactică și Pedagocică București 1986);
2. Instalații din centrale și rețele electrice – Manual pentru licee industriale cu profil de electrotehnică, anii III și IV; școli de maiștri și de specializare postliceală ( E. Potolea, Ghe. Iacobescu, I. Iordănescu, D. Balaurescu, Elisabeta Potolea, A. Ciamba, Editura Didactică și Pedagogică București 1978).
Capitolul 12. – Prize de pământ;
Capitolul 13. – Supratensiuni în instalații electroenergetice;
Capitolul 14. – Aparataj electric din centrale și stații:
A. Aparate electrice de comutație; B. Aparate electrice de protecție;
Capitolul 17. – Instalații de servicii interne:
A. Instalația de curent continuu; D. Iluminatul electric al centralelor și stațiilor;
3. Instalații electromecanice din centrale hidroelectrice – Manual pentru licee industriale și de matematică fizică cu profilurile de electrotehnică și matematică – electrotehnică, clasa a XII-a și școli profesionale ( I. Miheț, Editura Didactică și Pedagogică București 1982).
          Capitolul 11. – Protecția împotriva electrocutării;
          Capitolul 12. – Executarea lucrărilor în instalațiile electrice aflate sub tensiune;
          Capitolul 16. – Noțiuni generale privind protecția prin relee;
          Capitolul 17. – Protecția transformatoarelor și autotransformatoarelor;
          Capitolul 18. – Protecția generatoarelor sincrone;
          Capitolul 21. – Protecția motoarelor electrice;
4. Automatizări și protecția prin relee – Manual pentru licee industriale cu profil de electrotehnică, clasa a XII-a ( specializarea electrician pentru centrale și rețele electrice) și școli de maiștri ( Sergiu Călin, Stelian Popescu, Editura Didactică și Pedagogică, 1977).
5. NTE 009/10/00 – Regulament general de manevre în instalațiile electrice de medie și înaltă tensiune. 
6. PE 131/95 – Regulament de exploatare tehnică a motoarelor electrice.
7. PE 114/83 – Regulament de exploatare tehnică a surselor de curent continuu.
8. PE 126/83 – Regulament de exploatare tehnică a echipamentelor electrice din distribuția primară.
9.  PE 129/99 – Regulament de exploatare tehnică a uleiurilor electroizolante.
10.  Legea 307/2006 – privind apărarea împotriva incendiilor.

  TEMATICĂ:
1. Noțiuni de electrotehnică;
2. Aparate electrice din circuite primare de joasă tensiune, medie tensiune și înalta tensiune;
3. Transformatoare, generatoare, motoare electrice, servicii interne, supratensiuni atmosferice, prize de pământ.
4. Manevre și lucrări în instalațiile electrice.
5. Noțiuni generale privind protecția prin relee.
6. Protecțiile electrice ale transformatoarelor, motoarelor și generatoarelor electrice.
7. Cunoștințe generale privind uleiurile electroizolante.
8. Măsuri generale și specifice de apărare împotriva incendiilor.

Informaţii suplimentare se pot obţine la sediul Sistemului de Gospodărire Apelor din Dâmbovița, Calea Ialomiței, nr. 1, Târgoviște, jud. Dâmbovița, la biroul Resurse Umane, Relații cu Publicul, Administrativ sau la numărul de telefon 0245212690.

		Adresa de corespondență
Str. Calea Ialomiţei, nr. 1, Târgovişte, jud. Dâmbovița
Tel: +40 245 212 911 | +40 245 212 690
Fax: +40 245 212 911
Email: contact.sgadb@dabi.rowater.ro
	
Cod fiscal: 18289905/18.01.2006
                         Cod IBAN: RO07TREZ271501701X008621
Trezoreria Târgoviște

Pagina 1





	



		Adresa de corespondență
Str. Calea Ialomiţei, nr. 1, Târgovişte, jud. Dâmbovița
Tel: +40 245 212 911 | +40 245 212 690
Fax: +40 245 212 911
Email: contact.sgadb@dabi.rowater.ro
	
Cod fiscal: 18289905/18.01.2006
                         Cod IBAN: RO07TREZ271501701X008621
Trezoreria Târgoviște

Pagina 4




	



image1.png
e




image2.png
MINISTERUL MEDIULUI,
APELOR SI PADURILOR





image3.png
A\ ADMINISTRATIA NATIONALA

APELE ROMANE

ADMINISTRATIA BAZINALA DE APA BUZAU- IALOMITA

(/

®




